03/02/2012 | Administración LocalMunicipal
Cerceda
Intervención
Convocatoria subvencións municipais para a realización de actividades culturais e deportivas para o ano 2012

Aprobadas na xunta de goberno local celebrada o 25/01/2012 as bases da convocatoria pública de subvencións municipais a entidades para a realización de actividades culturais e/ou deportivas para o ano 2012, ós efectos de abrir o prazo de solicitude das axudas aprobadas, publícase o presente anuncio. O devandito prazo é de 30 días naturais contados a partir do día seguinte ó da publicación deste anuncio no BOP, dacordo co establecido nas bases aprobadas, e que se transcriben a continuación. Cerceda, 26 de xaneiro de 2012. O alcalde-Presidente José García Liñares O Concello de Cerceda convoca as presentes subvencións co obxecto de axudar as asociacións e entidades sen fins de lucro a acadaren os obxectivos que lle son propios xa que entendemos que son estas, coas súas actividades culturais e deportivas, axentes fundamentais na dinamización do territorio. Estas bases, ao se axustar aos principios de obxectividade, publicidade, libre concorrencia e igualdade, teñen por obxecto establecer os criterios e o procedemento para conceder as subvencións municipais para realizar actividades socioculturais e deportivas en xeral, que contribúan ao fomento dos intereses xerais ou sectoriais da veciñanza do municipio ou presten servizos que complementen ou suplan os atribuídos á competencia municipal. En xeral, serán obxecto de subvención as actividades que se leven a cabo dentro do ámbito municipal que teñan por fins os seguintes: - Dinamizar a xuventude do Concello. - Promocionar a cultura e o benestar social do Concello. - Promocionar o deporte, o exercicio físico, o coidado da saúde etc. Os gastos susceptibles de subvención serán os que se realicen no período comprendido entre o 1 de xaneiro e o 30 de novembro do 2012. En xeral, non serán obxecto de subvención as actividades que se desenvolvan fóra do termo municipal, agás aquelas que sexan consecuencia de intercambios deportivos ou culturais ou a participación en campionatos. As subvencións que son obxecto desta convocatoria en materia de actividades socioculturais e deportivas efectuaranse con cargo ás partidas orzamentarias que a continuación se especifican, e co límite da súa consignación orzamentaria: Poderán ser beneficiarias as entidades públicas ou privadas que estean na situación que fundamenta a concesión da subvención, que cumpran o disposto no artigo 13 da Lei 38/03 e que reúnan os seguintes requisitos: 1- Ter domicilio social no concello de Cerceda 2- Carecer de fins de lucro.3- Estar debidamente inscritas no rexistro municipal de asociacións e entidades do Concello ou telo solicitado na data da petición.4- Estar ao corrente da xustificación das subvencións concedidas no exercicio anterior ou ter solicitada unha prórroga debidamente xustificada e aprobada.5- Non ter contraída ningunha débeda co Concello de Cerceda por ningún concepto, nin con calquera outra administración.6- Os/as deportistas cercedenses non profesionais que destaquen por resultados en competicións oficiais e que estean en posesión da correspondente licenza federativa. Non poderán acceder á concesión das subvencións municipais reguladas na presente convocatoria as seguintes entidades: 1- As entidades que por resolución firme fosen sancionadas por incumpriren as condicións previstas na autorización precisa para desenvolveren a actividade.2- As entidades que se beneficien dunha subvención nominativa no orzamento do exercicio 2012 para esta mesma finalidade.3- As entidades que perdesen o dereito a obter as subvencións como consecuencia do procedemento sancionador correspondente, e polo prazo establecido na resolución.4- As entidades que, en virtude da normativa vixente, teñan limitado ou suprimido este dereito, e, especificamente, os recollidos no artigo 13 da Lei 38/03. Serán obrigas das beneficiarias: 1- Aceptar a subvención. Caso contrario, deberán renunciar expresa e motivadamente a esta no prazo máximo de 10 días naturais, que contarán a partir daquel en que reciban a notificación da concesión da subvención.2- Realizar as actividades que son obxecto de subvención.3- Acreditar que cumpriron a finalidade para a que foi concedida a subvención, coa presentación da memoria e da documentación xustificativa dos gastos que se realizasen (facturas orixinais ou fotocopias compulsadas). 4- Someterse ás actuacións de comprobación do concello e ás de control financeiro que lle corresponde á Intervención municipal, así como facilitar a información que o Tribunal de Contas lle requira.5- Comunicarlle ao concello a concesión doutras subvencións concorrentes por parte doutras administracións ou entidades públicas ou privadas para a mesma finalidade, inmediatamente despois de que se comuniquen.6- Sinalar en todo tipo de publicidade que esta actividade conta co financiamento do Concello coa expresión: “Promove o Concello de Cerceda”. 7- Asumir todas as responsabilidades legais e civís das actividades que se realizan.8- Conservar os documentos xustificativos da aplicación dos fondos recibidos, incluíndo os documentos electrónicos, mentres poidan ser obxecto das actuacións e control.9- No caso de que se prevea un cambio do destino da subvención, as entidades beneficiarias deberán solicitalo por escrito con dous meses de antelación á finalización do prazo de xustificación da subvención. O cambio deberá autorizalo o Concello.10- Cumprir con calquera outra obriga disposta no artigo 14 da Lei 38/03 xeral de subvencións. Deberá presentarse no Rexistro Xeral deste Concello a seguinte documentación para solicitar a subvención: 1. A solicitude normalizada, que se facilitará nas oficinas de rexistro ou na páxina web do Concello de Cerceda 2. Unha memoria explicativa da actividade que se pretende realizar.3. O orzamento de ingresos e de gastos, con expresión da súa forma de financiamento.4. Unha declaración das subvencións solicitadas e/ou concedidas por outros organismos públicos ou privados para o mesmo fin.5. Unha declaración de estar ao corrente das obrigas tributarias co Concello de Cerceda, con outras administración e coa Seguridade Social. Para inscribirse no Rexistro de Entidades do Concello de Cerceda, as entidades deberán presentar a seguinte documentación: - A solicitude normalizada que se facilitará nas oficinas de rexistro ou na páxina web do Concello de Concello - Unha fotocopia dos estatutos da entidade. - Unha fotocopia da acta de constitución da entidade. - Unha fotocopia do CIF da entidade. - Unha fotocopia do NIF do/a representante legal - Un certificado de c/c bancaria a nome da entidade solicitante Se a solicitude non reunise todos os datos de identificación da entidade solicitante ou non se presentase toda a documentación esixida nestas bases, requiriráselle á entidade solicitante para que corrixa a falta ou acompañe os documentos preceptivos no prazo máximo e improrrogable de 10 días hábiles. No requirimento apercibirase de que, se non o fixese, terase por desistida a súa petición logo dunha resolución e de acordo co establecido na Lei 30/1992, de réxime xurídico das Administracións públicas e procedemento administrativo común e mais na Lei 38/2003 xeral de subvencións. O prazo para presentar as solicitudes é de trinta días naturais, que contarán a partir do día seguinte ao de se publicar esta convocatoria no Boletín Oficial da Provincia. Constituirase unha comisión de avaliación para analizar e valorar todas as solicitudes presentadas. Esta comisión estará integrada polas persoas seguintes: - a concelleira de cultura - 1 concelleiro designado para o efecto. - 1 técnico designado para o efecto. Unha vez reunida, a comisión formularalle a súa proposta motivada ao órgano competente, que, logo do informe da Intervención municipal, adoptará a resolución motivada que proceda. O órgano correspondente concederá as axudas e as subvencións segundo os criterios que a continuación se sinalan: 1. Contemplarase a súa representatividade no municipio, gozando de especial consideración aquelas actividades que se aborden conxuntamente por varias entidades.2. Terase en conta o grao de interese xeral ou sectorial, a utilidade ou o servizo que se propoña realizar e a coordinación e a complementariedade cos programas municipais.3. Considerarase a súa capacidade económica autónoma e as axudas que reciban doutras entidades públicas.4. Valorarase o carácter periódico ou permanente das actividades subvencionadas, agás que se trate de actos puntuais e de carácter extraordinario que inciten á participación social, cultural ou deportiva. O importe da subvención non poderá superar, en ningún caso, o 100% do custo da actividade que se vai realizar. A obtención concorrente doutras administracións ou entidades públicas ou privadas en ningún caso poderá ser de tal contía que supere o custo da actividade; este suposto dá lugar a unha modificación da resolución da concesión. As entidades ou persoas beneficiarias que non xustificasen a subvención concedida o exercicio anterior, quedarán automaticamente excluídas do procedemento de valoración da solicitude presentada, agás presentasen en tempo e forma a renuncia expresa no exercicio correspondente. A resolución da concesión deberá notificárselles expresamente a todos/as os/as solicitantes de forma fidedigna por calquera dos medios previstos nos artigos 58 e 59 da Lei 30/1992. Publicarase no taboleiro de anuncios e na páxina web do Concello unha relación das subvencións concedidas en que se indicará, como mínimo, a convocatoria da subvención, as entidades beneficiarias e as contías correspondentes. Os beneficiarios deberán aceptar expresamente a subvención coa sinatura do convenio. Contra a desestimación expresa ou presunta das solicitudes presentadas poderán formularse os recursos que procedan, nos prazos legalmente establecidos. O prazo para xustificar as actividades rematará o día 14 de decembro do ano 2012, e comeza a contar desde o día seguinte ao asinar o convenio. Se non se presenta a xustificación, dentro do prazo establecido, entenderase que desiste da súa petición e iniciarase o expediente de anulación do correspondente compromiso. A resolución final notificaráselles á entidade e á Intervención municipal para o seu reflexo contable. Estes prazos, así como o de presentación de solicitudes, entenderanse sen prexuízo do prazo de dez días hábiles que se concederá no caso de presentar a documentación incompleta. A xustificación farase ao presentar no rexistro do Concello o formulario correspondente debidamente cuberto. As entidades deberán presentar os xustificantes pola totalidade dos gastos que efectúen na forma que se dispón no presente artigo. O Concello de Cerceda modificará as contías no caso de non xustificar a totalidade dos gastos, ou aínda que se xustifique o total dos gastos, por non presentar correctamente os documentos xustificativos esixidos neste artigo. A xustificación que presenten os beneficiarios remitiráselle á Intervención para que a fiscalice, que poderá comprobar a utilización dos fondos públicos que se recibiron nas actividades para as que se concedeu a subvención. O feito de non presentar a xustificación dentro do prazo levará automaticamente a perder a subvención e, en consecuencia, ao impago desta, logo da resolución correspondente. O Concello de Cerceda resérvase o dereito de comprobar, polos medios que estime oportunos, que a documentación xustificativa presentada é correcta. Queda obrigado o/a beneficiario/a a facilitar canta información lle requira o servizo xestor e a Intervención xeral. Os xustificantes dos gastos para realizar as actividades subvencionadas deberán corresponder necesariamente aos gastos ocasionados para cumprir a finalidade para a que foi concedida a subvención, e non se admitirán como xustificación os gastos realizados para o cumprimento de fins distintos. Neste sentido serán determinantes os conceptos que figuren nas facturas ou nos documentos xustificativos dos gastos. Admitiranse como xustificantes facturas e demais documentos de valor probatorio equivalente con validez no tráfico xurídico mercantil ou con eficacia administrativa. Os elementos que deben incluírse na factura son os seguintes: - O nome ou a razón social da empresa que factura e o seu NIF. - A identificación da entidade, co CIF. - A data de emisión. - O importe total. Se figuran varios artigos, é necesario que se detallen e se describan os conceptos detallados. - Debe aparecer o IVE de forma diferenciada, a base impoñible, o tipo de IVE aplicable e o importe total máis o IVE correspondente. - Cando unha entidade estea exenta de IVE, deberá especificarse na factura. Para xustificar os gastos pertencentes a persoal (cursos, conferencias, árbitros, adestradores etc.) admitiranse nóminas orixinais asinadas pola persoa perceptora ou ben fotocopias compulsadas. Excepcionalmente poderán xustificarse co “modelo de recibín” esixido e aprobado polo Concello, sendo obrigatorio achegar unha fotocopia do NIF das persoas que teñen feito a presentación descrita neste modelo. En ningún caso se admitirán como xustificante de gastos os seguintes: • Aquelas facturas onde non consten claramente os conceptos que foron obxecto da subvención. • Aquelas facturas que conteñan conceptos non subvencionables (aínda que dentro destas consten conceptos subvencionables). • Aquelas facturas que non veñan presentadas en forma e modo. O 50% do importe da subvención concedida poderase aboar logo de a entidade asinar o convenio, mentres o restante 50% da subvención se pagará logo de xustificar o 100% dela. No caso de que non se xustifique totalmente á subvención, o importe non xustificado compensarase de oficio no segundo prazo de pagamento. A falta de xustificación no prazo sinalado ou a xustificación incorrecta dará lugar á imposición das sancións previstas legalmente, e no seu caso, ao reintegro parcial ou total da subvención xuntamente cos ingresos de mora que procedan. Para o non previsto nesta convocatoria aplicarase o disposto na Lei 38/2003 do 17 de novembro, xeral de subvencións, na Lei 9/2007, do 13 de xuño, de subvencións de Galicia, e as Bases para a execución do Orzamento xeral do Concello de Cerceda. SOLICITANTE (os datos cubertos neste apartado deberán coincidir exactamente cos datos da tarxeta do CIF/NIF presentada e cos datos do titular da conta bancaria) Datos da entidade: Enderezo para os efectos de notificación: Datos do/a representante Datos bancarios (hai que indicar o número de conta, os 20 díxitos, da que é titular a entidade solicitante e na que se ingresará a axuda económica no caso se que sexa concedida) Cerceda, de de 2012 (sinatura da persoa representante) ALCALDE DO CONCELLO DE CERCEDA (A Coruña) A- MEMORIA EXPLICATIVA 1. Breve descrición da actividade que se pretende realizar 2. Calendario 3. Número de persoas que se beneficiarán da axuda 4. Outra información B- ORZAMENTO DA ACTIVIDADE: Gastos Total gastos: _____________________________ Ingresos Total ingresos: ____________________________ Certificación do acordo de solicitude, nomeamento do representante, número de socios e compromisos asumidos D/Dna con DNI: como secretario/a da entidade Certifico: 1. Que na reunión da Xunta directiva da mencionada entidade, de data, adoptouse o acordo de presentación da seguinte solicitude: …………………………………………………………………………….…. 2. Que na dita reunión, acordouse nomear a D./Dna como representante para as relacións desta entidade co Concello de Cerceda.3. Que o número de socios da entidade é de Certificado que asino para os efectos de solicitude de subvención. Cerceda, de, de 2012 Vº e pr. O/a presidente/a O/a secretario/a (selo da entidade) D/Dna con DNI como representante da entidade Declaro: Que as persoas que se relacionan a continuación forman parte da entidade e desempeñan os cargos que se indican: Nome a apelidos DNI Cargo _____________________________________________________________________________________________________ _____________________________________________________________________________________________________ _____________________________________________________________________________________________________ _____________________________________________________________________________________________________ Que coñecen e aceptan as bases da convocatoria e os compromisos que nela se inclúen. Cerceda, de de 2012 (sinatura) D/Dna con DNI:, en calidade de representante da entidade Autorizo: Ao Concello de Cerceda a publicar na súa páxina web oficial os seguintes datos da entidade: a denominación e o correo electrónico. Cerceda, de de 2012 (sinatura) AVISO LEGAL De conformidade co artigo 5 da Lei Orgánica 15/1999 de protección de datos de carácter persoal, infórmase de que os datos de caracter persoal declarados nesta solicitude pasarán a formar parte do ficheiro denominado “Rexistro de beneficiarios das subvencións deportivas e culturais do concello de Cerceda”. O órgano da administración responsable do ficheiro é o/a concelleiro/a delegado/a correspondente e a finalidade do ficheiro é xestionar a información relativa á convocatoria de subvencións. Os dereitos de acceso, rectificación, cancelación e oposición dos datos persoais declarados poderanse exercer no Rexistro Municipal do Concello de Cerceda (Avenida do Mesón, 21) nos termos establecidos nos artigos 15, 16 e 17 da dita Lei orgánica 15/1999. Datos da entidade Datos bancarios (hai que indicar o número de conta, os 20 díxitos, da que é titular a entidade solicitante) Xustificantes que se achegan TOTAL: …….……… Cerceda, de de 2012 (Sinatura) ALCALDE DO CONCELLO DE CERCEDA (A Coruña) D/Dna. con DNI: en calidade de representante da entidade declaro baixo a miña responsabilidade que a entidade que represento está ao corrente das súas obrigas tributarias e coa Seguridade Social. Cerceda, de de 2012 (sinatura) D/Dna con DNI: en calidade de secretario/a da entidade Certifico: Que de acordo coas bases da convocatoria, a entidade realizou todas as actividades subliñadas na solicitude de subvención, conforme ao orzamento presentado. E para que conste, para os efectos de xustificación de subvención. Cerceda, de de 2012 Vº e pr. O/a presidente/a O/a secretario/a (selo da entidade) Fotocopia compulsada de todas as facturas ou documentos xustificativos do gasto realizado Declaración do representante da entidade de que a entidade a que representa está ao corrente das obrigas tributarias e coa seguridade social (no impreso) Certificación do secretario/a da entidade en que se indica que as actividades foron realizadas (no impreso) O prazo para a xustificación rematará o 14 de decembro de 2012